b'\n_START_ARTICLE_\nOdo Kalan\n_START_SECTION_\n\xc5\xbdivljenje in delo\n_START_PARAGRAPH_\nRodil se je na v dru\xc5\xbeini u\xc4\x8diteljev Josipa in Anice Kalan. Ljudsko \xc5\xa1olo je  obiskoval v Brescii, januarja 1948 je pri\xc5\xa1el v Trst in \xc5\xa1e istega leta maturiral na liceju Oberdan. V Ljubljani je leta 1957 diplomiral na ekonomski fakulteti. Med \xc5\xa1tudijem se je poro\xc4\x8dil z Maro Raffoni. V letih 1957\xe2\x88\x921980 je bil zaposlen v raznih \xc5\xa1pedicijskih podjetjih in pomorskih agencijah. Za \xc4\x8dasopis Primorski dnevnik je napisal vrsto \xc4\x8dlankov o pomorstvu in problemih tr\xc5\xbea\xc5\xa1kega pristani\xc5\xa1\xc4\x8da in ve\xc4\x8d kot 100 \xc4\x8dlankov o \xc5\xa1portni filatelija, 12 let pa je bil tudi sodelavec Radia Trst A, kjer je v rubriki Sosednji kraji in ljudje obravnaval gospodarska vpra\xc5\xa1anja de\xc5\xbeele Furlanija-Julijska krajina, \xc5\xa1e posebej gospodarska vpra\xc5\xa1anja zamejskih Slovencev ter prav tako pisal o \xc5\xa1portni filateliji v oddaji \xc5\xa0port in glasba. Bil pa je tudi med ustanovnimi \xc4\x8dlani \xc5\xa1portnega dru\xc5\xa1tva BOR in dolga leta njegov odbornik. Pod tehni\xc4\x8dnim vodstvom in v organizaciji BOR-a je pri\xc5\xa1lo maja 1965 do organizacije STEDA- spominskega teka ob 20-letnici osvoboditve. Kalan se je kasneje pridru\xc5\xbeil \xc5\xa1portnemu dru\xc5\xa1tvu SLOGA. Leta 1979 je bil izvoljen v odbor Zdru\xc5\xbeenja slovenskih \xc5\xa1portnih dru\xc5\xa1tev v Italiji.'